Victor Piturca a primit o condamnare de un an de inchisoare cu suspendare pentru savarsirea infractiunii de favorizare a infractorului.

De asemenea, Teia Sponte, vicepresedinte al Consiliului de Administratie al FC Steaua Bucuresti SA, a primit doi ani de inchisoare cu suspendare, iar Radu Gheorghe Marino si Alina Florentina Ciul au fost condamnati la un an si sase luni de inchisoare cu suspendare pentru favorizarea infractorului, potrivit Agerpres.



Cei 1,7 milioane de euro din celebra valiza cu care Becali a transportat mita la Cluj pentru a-i premia pe judecatorii echipei U Cluj vor fi confiscati, ei aflandu-se in prezent sub sechestru.

Decizia este definitiva si a fost luata in unanimitate de catre toti judecatorii din Completul de 5 al Curtii Supreme.

Gigi Becali se afla in prezent in inchisoare, inspasind o pedeapsa de 3 ani primita in dosarul schimburilor de terenuri cu MApN . In acest sens, Becali va ramane cu pedeapsa maxima dintre cele doua condamnari, adica va ispasi in continuare 3 ani de inchisoare.





Statul ii confisca lui Becali 1,7 milioane de euro plus dobanda calculata din 2008



Cei 1,7 milioane de euro confiscati lui Gigi Becali prin decizia definitiva din dosarul "Valiza" vor ajunge la bugetul de stat, in contul Ministerului Finantelor destinat sumelor sub sechestru, impreuna cu dobanda calculata din 2008, au precizat pentru Mediafax surse judiciare.



Potrivit surselor citate, Ministerul Finantelor va trimite catre BCR - Sucursala Unirii, o solicitare, insotita de minuta deciziei de marti a instantei supreme, prin care va cere sa i se vireze suma de 1,7 milioane de euro plus dobanda calculata de la momentul sechestrarii (mai 2008), aflata in contul pe numele lui Gigi Becali si Teia Sponte.



Astfel, finantatorului Stelei ii va fi confiscata o suma mai mare decat cea de la momentul sechestrului dispus de procurorii anticoruptie.



Cei 1,7 milioane de euro gasiti la Teia Sponte au fost sechestrati de DNA printr-o ordonanta din 8 mai 2008.





Avocatul lui Becali: Vom urma procedurile la CEDO



Bogdan Vlad, unul dintre avocatii lui Gigi Becali, a declarat marti, dupa condamnarea finantatorului Steaua la trei ani de inchisoare in dosarul "Valiza", ca se va adresa Curtii Europene a Drepturilor Omului in cazul clientului sau.



"Vom urma procedurile la Curtea Europeana a Drepturilor Omului. Avem o gramada de motive, avem motive de ordin juridic, de ordin tehnic, nu are niciun sens sa le explic la televizor", a afirmat avocatul la RTV, citat de Mediafax.



Intrebat despre un alt dosar in care este cercetat Gigi Becali - "Avicola" - avocatul a declarat: "E un dosar format, stiti in ce conditii s-a format, exclusiv cu scopul de a-l impiedica sa paraseasca tara in noaptea respectiva (n.r. - in noaptea de 19 spre 20 mai)".









In ultimul termen al dosarului "Valiza", procurorii DNA au cerut condamnarea lui George Becali la patru ani de inchisoare cu executare pentru dare de mita si fals in inscrisuri sub semnatura privata.



"Inculpatul George Becali nu a inteles spiritul fotbalului. Oamenii vin la fotbal pentru performanta si glorie. George Becali este un personaj, care confunda legea cu morala. El nu s-a sfiit sa atace institutiile publice si pe functionari. El a facut amenintari la adresa procurorilor si judecatorilor", a declarat, in sala de judecata, reprezentantul DNA.



In ultimul sau cuvant, Becali le-a marturisit judecatorilor ca au reusit sa-l sperie, ca s-a facut "baiat cuminte" si ca Romania are de pierdut odata cu incarcerarea sa, scria Mediafax.



---



In dosarul "Valiza", Gigi Becali a fost acuzat de dare de mita pentru ca, in mai 2008, ar fi incercat sa-i stimuleze cu 1,7 milioane de euro pe jucatorii de la Universitatea Cluj pentru ca acestia sa castige meciul cu CFR Cluj de care depindea deciderea campioanei Romaniei la fotbal. Becali mai este invinuit si ca, in 2006, le-ar fi oferit jucatorilor Gloriei Bistrita cate 5.000 de euro in cazul unui egal, respectiv cate 10.000 de euro in cazul unei victorii intr-un meci pe care urmau sa-l dispute cu Rapid.In acest caz, Gigi Becali fusese achitat de catre un complet de trei judecatori al instantei supreme pe 17 aprilie 2012.Decizia de achitare fusese luata cu doua voturi pentru si unul impotriva, achitarea lui Gigi Becali, Teia Sponte, Alina Florentina Ciul, Victor Piturca si Radu Gheorghe Marino in dosarul "Valiza", apreciind ca lipseste unul dintre elementele constitutive ale infractiunii de coruptie.Finantatorul Stelei se afla la inchisoare din 20 mai, dupa ce a fost condamnat definitiv de instanta suprema la trei ani de inchisoare cu executare in dosarul schimbului de terenuri cu MApN.

